19.6.2012 Euroopa Liidu Teataja L 158]1 (Muud kui seadusandlikud aktid) RAHVUSVAHELISED LEPINGUD NÕUKOGU OTSUS, 7. juuni 2012, millega määratakse kindlaks Euroopa Liidu nimel toiduabi komitees võetav seisukoht 1999. aasta toiduabi konventsiooni pikendamise kohta (2012/311/EL) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 214 lõiget 4 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) 1999. aasta toiduabi konventsiooni sõlmis Euroopa Ühendus nõukogu otsusega 2000/421/EÜ (!) ja seda on pikendatud mitme toiduabi komitee otsusega. (2) Praegune toiduabi konventsioon kaotab kehtivuse 30. juunil 2012 ja selle võimalikku pikendamist käsitle- takse ametlikult 2012. aasta juunis toimuval toiduabi komitee istungil. (3) Toiduabi konventsiooni XXV artikli punkti b kohaselt saab kehtivust pikendada tingimusel, et samal ajavahe- mikul kehtib ka 1995. aasta teraviljakaubanduse konventsioon. Rahvusvaheline teraviljanõukogu otsustas 6. juunil 2011 pikendada 1995. aasta teraviljakauban- duse konventsiooni kehtivust 30. juunini 2013. (4) — Toiduabi komitee liikmed leppisid 14. detsembril 2010 toimunud komitee 103. istungil kokku uute ametlike mitmevooruliste läbirääkimiste alustamises 1999. aasta toiduabi konventsiooni üle. (5)>=—= Kuna uus toiduabi konventsioon, mis on 1999. aasta toiduabi konventsiooni järglane, jõustub alles 1. jaanuaril 2013, jääb 1999. aasta toiduabi konventsiooni kehtivuse lõppemise ja uue toiduabi konventsiooni jõustumise vahele kuuekuuline tühimik. (6) — Toiduabi komitee 30. novembri 2011. aasta 105. istungil nõustusid toiduabi konventsiooni osalised, et kattumisi uue toiduabi konventsiooniga tuleks vältida ja toiduabi konventsiooni pikendamisele tuleks eelistada kuuekuulist tühimikku. (7) — Euroopa Komisjoni, kes esindab Euroopa Liitu toiduabi komitees, tuleks seetõttu volitada olema vastu toiduabi komitees toiduabi konventsiooni kehtivuse pikendamise osas konsensuse saavutamisele, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht toiduabi komitees on vastavalt toiduabi konventsiooni töökorra eeskirjale nr 13 olla vastu konsensusele toiduabi komitees toiduabi konventsiooni kehtivuse pikenda- mise osas. Artikkel 2 Komisjonil on volitus väljendada kõnealust seisukohta toiduabi komitees. Artikkel 3 Käesolev otsus jõustub selle vastuvõtmise päeval. Luxembourg, 7. juuni 2012 Nõukogu nimel eesistuja M. BODSKOV (1) EÜT L 163, 4.7.2000, lk 37.